10. ΝΟΜΟΣ 3600 της 5/11 Ιουλ.1928 Περί κυρώσεως και τροποποιήσεως του από 7 Οκτ. 1927 Ν.Δ/τος «περί στοιχειώδους γεωργικής εκπαιδεύσεως». Άρθρ.1.-Ουδέν κτίριον σχολείου ανεγείρεται άνευ εξασφαλίσεως καταλλήλου και επαρκούς χώρου προς σύστασιν σχολικού κήπου ανεξαρτήτως του γυμναστηρίου και της απαραιτήτου αυλής. Η έγκρισις ανεγέρσεως τοιούτων κτιρίων εκδίδεται από κοινού παρά των Υπουργών Παιδείας και Γεωργίας μετά υπεύθυνον βεβαίωσιν της αρμοδίας γεωργικής υπηρεσίας ότι ο προοριζόμενος δια σχολικον κήπον χώρος πληροί τας άνω απαιτήσεις. Άρθρ.9.-Δια διαταγής του Υπουργού της  Παιδείας, κατόπιν προτάσεως του Υπουργείου  Γεωργίας     δύναται    να    οργανούται     μετεκπαίΣελ. 489 Γεωργικές Σχολές 32.Ε.δ.10 δευσις δημοδιδασκάλων και Επιθεωρητών εις τα εκάστοτε συγκεντρούμενα συνέδρια δημοδιδασκάλων προς εξακολούθησιν σειράς γεωργικών μαθημάτων διδασκομένων παρά γεωπόνων οριζομένων υπό του Υπουργού της Γεωργίας και κατά πρόγραμμα παρά του αυτού Υπουργείου οριζόμενον ή εις ειδικά προς τούτο καλούμενα συνέδρια. Κατά την διάρκειαν των μαθημάτων οι παρακολοθούντες ταύτα δημοδιδάσκαλοι ή Επιθεωρηταί λαμβάνουν πλην της μισθοδοσίας των και των οδοιπορικών των εξόδων και την δια τους δημοσίους υπαλλήλους τους εξερχομένους της έδρας των δι’ υπηρεσίαν κεκανονισμένην ημερησίαν αποζημίωσιν. Αι δαπάναι οδοιπορικών εξόδων και ημερησίας αποζημιώσεως των δημοδιδασκάλων βαρύνουν τον προϋπολογισμόν των κοινοτήτων εις ας υπηρετούν οι δημοδιδάσκαλοι ούτοι, καταβάλλονται δε εις τους δικαιούχους υπό του Δημοσίου Ταμείου και εισπράττονται παρ’ αυτού από τας οικείας κοινότητας. Άρθρ.10.-Προς τον σκοπόν της ενιαίας κατευθύνσεως της Γεωργικής Εκπαιδεύσεως, καθοδηγήσεως δια την διδασκαλίαν γεωργικών γνώσεων εις τα δημοτικά σχολεία και τα Κυριακά γεωργικά σχολεία και της εκλαϊκεύσεως γεωργικών γνώσεων το Γνωμοδοτικόν Συμβούλιον της Γεωργίας συμπληρούται από δύο εκπαιδετικούς συμβούλους οριζομένους υπό του Υπουργού της Παιδείας, τον τμηματάρχην της Δημοτικής Εκπαιδεύσεως παρά τω αυτώ Υπουργείω, τον Τμηματάρχην των Αγαθοεργών Ιδρυμάτων παρά τω Υπουργείω Προνοίας και από τρεις εκπαιδευτικούς, διοριζομένους παρά του Υπουργού της Γεωργίας. Το κατά τα ανωτέρω συμπληρούμενον Γεωργικόν Συμβούλιον καταρτίζει και τα προγράμματα διδιασκαλίας των κατά των παρόντα νόμον Κυριακών Γεωργικών Σχολείων, φροντιστηρίων και κέντρων μετεκπαιδεύσεως και αποφαίνεται επί παντός αφορώντος την λειτουργίαν αυτών ζητήματος. Άρθρ.11.-Το Υπουργείον Γεωργίας εκδίδει εις γλώσσαν απλήν και εύληπτον οδηγίας δια τους γεωργούς, βιβλία δια την διδασκαλίαν των γεωργικών μαθημάτων, υπό μορφήν οδηγιών δια τους δημοδιδασκάλους, μορφωτικών δε δια τους μαθητάς. Η σύνταξις των βιβλίων τούτων και οδηγιών ανατίθεται εις επιτροπάς, υπόκεινται δε ταύτα προ της εκδόσεώς των εις έγκρισιν του ως άνω Συμβουλίου, δυναμένου να προκηρύξη διαγωνισμούς με χρηματικά έπαθλα δια την σύνταξιν ειδικών βιβλίων. Η έκδοσις αυτών γίνεται εις ιδιωτικά τυπογραφεία υπό όρους δια Δ/τος καθορισθησομένους, πωλούνται δε εις τιμήν υπό του Υπουργείου Γεωργίας οριζομένην ή διανέμονται δωρεάν. Εκ της τιμής πωλήσεως ποσοστόν δύναται να διατίθεται κατ’ απόφασιν του Υπουργείου Γεωργίας δι’ αμοιβήν των συγγραφέων. Σελ. 490 Άρθρ.12.-Εις την Διεύθυνσιν Γεωργίας του Υπουργείου Γεωργίας συνιστάται τμήμα Γεωργικής Εκπαιδεύσεως, εις την αρμοδιότητα του οποίου υπάγονται πάντα τα αναγόμενα εις την γεωργικήν εκπαίδευσιν και προπαγάνδαν θέματα. Το άχρι τούδε γεωργικόν τμήμα μετονομάζεται εις τμήμα γεωργικών ερευνών με αρμοδιότητα επί των λοιπών θεμάτων του σημερινού γεωργικού τμήματος. Το προσωπικόν του τμήματος της γεωργικής εκπαιδεύσεως αποτελείται από ένα τμηματάρχην α΄ ή β΄ τάξεως πτυχιούχον ανωτέρας γεωπονικής Σχολής, ένα γραμματέα ή εισηγητήν και δύο γραφείς. Εις το τμήμα τούτο λειτουργεί και γραφείον δημοσιεύσεως γεωργικών μελετών και πρακτικών οδηγιών δια τους γεωργούς με προϊστάμενον επί βαθμώ εισηγητού, απόφοιτον ανωτέρας γεωπονικής σχολής ή συγγραφέα αξιολόγων γεωργοοικονομικών ή γεωργοϊστορικών συγγραμμάτων. Ούτος διορίζεται μετά γνωμοδότησιν του Συμβουλίου Γεωργίας. ΄Αρθρ.13.-(Το πρώτον εδάφιον, αφορών την αναγνώρισιν ιδιωτικών σχολών ως ισοτίμων προς τας δημοσίας γεωργικάς σχολάς, κατηργήθη δια του άρθρ. 6 Α.Ν. 1698/1939). Γεωργικά Επιμελητήρια, Σωματεία, Εταιρείαι, Συνεταιρεισμοί, Δήμοι, Κοινότητες, δύνανται να αποστέλλουν εις τας Σχολάς ταύτας υποτρόφους μαθητάς ιδιαιτέρως ή από κοινού. Προς τον σκοπόν δε της ενισχύσεως αυτών δύναται το Κράτος να παρέχη επιχορήγησιν χρηματικήν, αναγράφον εις τον Προϋπολογισμόν σχετικήν πίστωσιν μη υπερβαίνουσας τας 100 χιλιάδας δραχμάς ετησίως. Άρθρ.14.-Δια Δ/των, προτάσει του Υπουργού της Γεωργίας εκδιδομένων, δύναται ν’ ανατίθεται εις ειδικάς επιτροπάς, Γεωργικα ΄Επιμελητήρια, Σωματεία ή Συνεταιρισμούς η εποπτεία των Κυριακών Γεωργικών Σχολείων, η επιμέλεια των σχολικών κήπων, η προμήθεια διδακτικών συλλογών και οργάνων, ως και πάσα μέριμνα δια την καλλιτέραν λειτουργίαν των σχολείων τούτων. Δι’ ομοίων Δ/των δύνανται να συνιστώνται ειδικά μεταβατικά Κυριακά γεωργικά και οικοκυρικά σχολεία, εφ’ όσον Γεωργικά Επιμελητήρια, Σωματεία ή Συνεταιρισμοί ή Σύνδεσμοι Κοινοτήτων αναλαμβάνουν τας δαπάνας της λειτουργίας των σχολείων τούτων και την μισθοδοσίαν του προσληφθησομένου προσωπικού, το οποίον πρέπει να έχη τα υπό του παρόντος οριζόμενα προσόντα. 32.Ε.δ.10 Γεωργικές Σχολές Άρθρ.15.-Εις εκάστην στρατιωτικήν μονάδα, παρά τη οποία υπηρετούν κληρωτοί στρατιώται, θα διδάσκωνται υποχρεωτικώς στοιχειώδη γεωργικά μαθήματα επί δίωρον καθ’ εβδομάδα. Η διδασκαλία αύτη θα γίνεται υπό των υπαλλήλων της Γεωργικής υπηρεσίας ή υπό οπλιτών εχόντων πτυχίον Γεωπονικής σχολής και εκτελούντων την στρατιωτικήν των θητείαν. Το πρόγραμμα κανονίζεται υπό του Διοικητού της Στρατιωτικής μονάδος μετά συνεννόησιν μετά του αρμοδίου προϊσταμένου των Γεωργικών υπηρεσιών, τα δε διδακτέα μαθήματα υπό του Υπουργείου Γεωργίας. Άρθρ.16.-Κατά την α΄ πενταετίαν από της εφαρμογής του παρόντος επιτρέπεται η εισαγωγή εις τα Γεωργικά φροντιστήρια και δημοδιδασκάλων εχόντων υπερβή την υπό του άρθρ. 5 του παρόντος οριζομένην ηλικίαν, ουχί όμως υπέρ το 50όν έτος. Κατά δε την πρώτην εφαρμογήν του παρόντος επιτρέπεται η μη τήρησις των εν τω αυτώ άρθρ. 5 αναγραφομένων προθεσμιών. Άρθρ.17.-Δια Δ/των, προτάσει του Υπουργού της Γεωργίας εκδιδομένων, κανονίζονται αι δια την εφαρμογήν του παρόντος νόμου λεπτομέρειαι. Άρθρ.2.-Εις το παρά τω Υπυρουγείω Παιδείας Εκπαιδευτικόν Συμβούλιον μετέχουν κατόπιν προσκλήσεως του Υπουργείου της Παιδείας δύο αντιπρόσωποι του Υπουργείου Γεωργίας, οριζόμενοι υπό του Υπουργού της Γεωργίας, οσάκις πρόκειται περί ζητημάτων σχετιζομένων με την διδασκαλίαν γεωργικών μαθημάτων εις τα σχολεία. Άρθρ.3.-Προς τον σκοπόν διαδόσεως στοιχειωδών γεωργικών γνώσεων δύναται να συνιστάται παρ’ εκάστω δημοτικώ σχολείω δια Δ/τος, προτάσει του Υπουργού της Γεωργίας, εκδιδομένου συμφώνως προς τα εν άρθρ. 6 οριζόμενα ανά έν γεωργικόν σχολείον στοιχειώδους μετεκπαιδεύσεως ονομαζόμενον Κυριακόν γεωργικόν σχολείον. Η διδασκαλία εις τα σχολεία γίνεται κατά τας Κυραιακάς και λοιπάς μη εργασίμους ημέρας επί ώρας ουχί ολιγωτέρας των 4 καθ’ ημέραν. Δύνανται όμως προτάσει του οικείου δημοδιδασκάλου και εγκρίσει του Εποπτικού Συμβουλίου να καθορισθή άλλη ημέρα διδασκαλίας εντός της εβδομάδος, κατά προτίμησιν δε ημέρα αγοράς εις το χωρίον. Εις τα σχολεία ταύτα υποχρεωτικώς φοιτούν οι απόφοιτοι δημοτικού σχολείου, εκτός εάν συνεχίζουν τας περαιτέρω σπουδάς των εις σχολεία μέσης εκπαιδεύσεως ή εις κατώτερα γεωργικά σχολεία ή αφοσιούνται εις επαγγέλματα άσχετα με την γεωργίαν ή έχουν υπερβή το 14 έτος της ηλικίας των. Σελ. 487 Γεωργικές Σχολές 32.Ε.δ.10 Η διάρκεια της φοιτήσεως ορίζεται δι’ Υπουργικής αποφάσεως ουχί κατωτέρα των 2 και ουχί ανωτέρα των 4 εξαμήνων. Άρθρ.4.-Εις τα σχολεία ταύτα διδάσκουν δημοδιδάσκαλοι ευδοκιμώς αποφοιτήσαντες των γεωργικών φροντιστηρίων του άρθρ. 5, λαμβάνοντες επιμίσθιον το τέταρτον των μηνιαίων αποδοχών των, καταβαλλόμενον υπό της οικείας κοινότητος ή του δήμου. Η ανωτέρω εισφορά των δήμων ή κοινοτήτων ανεστάλη δια του Β.Δ. 3/21 Σεπτ. 1937. Η σχετική πίστωσις αναγράφεται υποχρεωτικώς προ πάσης άλλης δαπάνης εις τον προϋπολογισμόν της κοινότητος ή του δήμου, καταβαλλομένη από το Δημόσιον Ταμείον. Δημοδιδάσκαλοι κεκτημένοι και πτυχίον γεωργικής Σχολής ή αγροτικού ορφανοτροφείου ή γεωργικών γυμνασίων απαλλάσσονται της φοιτήσεως εις τα ως άνω φροντιστήρια. Η διδασκαλία εις τα Κυριακά γεωργικά σχολεία δύναται να ανατίθεται και εις αποφοίτους μέσων τουλάχιστον γεωργικών σχολών επί μισθώ κανονιζομένω και καταβαλλομένω υπό της Κοινότητος. Δι’ αποφάσεων του Υπουργού της Γεωργίας ορίζονται εκάστοτε τα μαθήματα τα οποία θα διδάσκωνται εις τα σχολεία ταύτα, η διάρκεια της φοιτήσεως, ο τρόπος της διδασκαλίας και πάσα άλλη σχετική λεπτομέρεια. Άρθρ.5.-Εις την εν Αθήναις Ανωτέραν Γεωπονικήν Σχολήν ή εις άλλην ισότιμον, εις τας Γεωργικάς Σχολάς, ως και εις τους μη ειδικούς γεωργικούς σταθμούς δύνανται να συνιστώνται δι’ αποφάσεως του Υπουργού της Γεωργίας ανά έν γεωργικόν φροντιστήριον προς τον σκοπόν της γεωργικής μορφώσεως δημοδιδασκάλων εν υπηρεσία διατελούντων, ίνα χρησιμεύσουν ούτοι ως διδάσκαλοι και των κατά το προηγούμενον άρθρον Κυριακών Σχολείων. Οι εις έκαστον φροντιστήριον εκπαιδευθησόμενοι δημοδιδάσκαλοι υποδεικνύονται υπό του Υπουργείου της Παιδείας κατα την διάρκειαν των θερινών διακοπών, πάντως δι’ ουχί αργότερον του Αυγούστου εκάστου έτους, λαμβανομένου υπ’ όψιν του υπό του Υπουργείου Γεωργίας οριζομένου εντός του Μαΐου εκάστου έτους αριθμού δι’ έκαστον φροντιστήριον, εκλέγονται δε από τα Εποπτικα Συμβούλια μετ’ έγκρισιν του Εκπαιδευτικού Συμβουλίου ως προς τον κατά περιφέρειαν αριθμόν, προτιμωμένων των καταλληλοτέρων και υπηρετούντων εις σχολεία αγροτικών κοινοτήτων ή δήμων εχόντων κατά πλειοψηφίαν αγροτικόν πληθυσμόν και μεταξύ τούτων των υπηρετούντων εις πολυτάξια σχολεία και εις ευπορωτέρους Δήμους ή κοινότητας, αι οποίαι ζητούν την σύστασιν Γεωργικού Σχολείου. Σελ. 488 Οι δημοδιδάσκαλοι ούτοι δεν πρέπει να έχουν ηλικίαν αωτέραν των 40 ετών συμπεπληρωμένων, φοιτούν δε υποχρεωτικως επί έν σχολικόν έτος. Κατά την διάρκειαν της φοιτήσεώς των θεωρούνται ως διατελούντες εν εκπαιδευτική αδεία με πλήρεις αποδοχάς αναπληρούνται δε η υπό τινος των εις το αυτό σχολείον συνυπηρετούντων διδασκάλων ή δι’ αποσπάσεως διδασκάλου εξ άλλου σχολείου μετά πρότασιν του οικείου Εποπτικού Συμβουλίου. Δια τους εις τα φροντιστήρια ταύτα μετεκπαιδευομένους δημοδιδασκάλους, εφ’ όσον φοιτώσιν εις αυτά, την πειθαρχικήν εξουσίαν ασκεί ο Σύλλογος των Καθηγητών του φροντιστηρίου, επέχων θέσιν Εποπτικού Συμβουλίου, του Διευθυντού του Φροντιστηρίου ασκούντος τα δικαιώματα Επιθεωρητού της Δημοτικής Εκπαιδεύσεως. Πάσαι δε αι διατάξεις περί Εποπτικών Συμβουλίων ισχύουν και επί της ως άνω περιπτώσεως. Τα διδακτέα μαθήματα και αι ασκήσεις, η εξ εκάστου μαθήματος ύλη, τα των εξετάσεων προς απονομήν πιστοποιητικού εις τους ευδοκιμούντας κατ’ αυτάς, καθορίζονται δι’ αποφάσεων του Υπουργού της Γεωργίας μετά γνωμοδότησιν του Συμβουλίου Γεωργίας. Άρθρ.6.-Επί τη βάσει της κατά το ανωτέρω άρθρον εκλογής δημοδιδασκάλων εκδίδονται τα Δ/τα της συστάσεως των Κυριακών Γεωργικών Σχολείων εις τους Δήμους και τας Κοινότητας εκείνας εκ των εκείνων απεστάλη σαν δημοδιδάσκαλοι εις τα κατά τα ανωτέρω γεωργικά φροντιστήρια, ή όπου υπηρετούν δημοδιδάσκαλοι κεκτημένοι και πτυχίον γεωργικού φροντιστηρίου ή γεωργικής σχολής ή αγροτικού οικοτροφείου. Επίσης συνιστώνται τοιαύτα όπου αι κοινότητες αναλαμβάνουν να διορίζουν και μισθοδοτούν ίδιον γεωπόνον προς τούτο έχοντα τα κατά τον νόμον τούτον προσόντα. Μέχρις αποφοιτήσεως εκ των φροντιστηρίων των αποσταλέντων δημοδιδασκάλων δύναται ν’ ανατίθεται προσωρινώς εις τα συσταθέντα Κ.Γ.Σ. η διδασκαλία εις γεωπόνους υπαλλήλους του Υπουργείου Γεωργίας. 32.Ε.δ.10 Γεωργικές Σχολές Εις τον προϋπολογισμόν της οικείας Κοινότητος εγγράφεται υποχρεωτικώς κατ’ έτος εκτός της απαιτουμένης δαπάνης δια την αντίστοιχον αμοιβήν των διδασκάλων και πίστωσις μέχρι 2000 δραχμών δια βραβεία εις πρωτεύοντας μαθητάς. Προς κάλυψιν όλων των ανωτέρω δαπανών λαμβάνονται υπ’ όψει και αι τυχόν εισφοραί των γεωργικών επιμελητηρίων, των γεωργικών συνεταιρισμών, σωματείων και ταμείων, δύναται δε προς τούτο να συγκροτούνται και σύνδεσμοι κοινοτήτων κατ’ αίτησιν των οικείων συμβουλίων. Άρθρ.7.-Εις το Κ.Γ.Σ. φοιτούν άρρενες και θήλεις μαθηταί, δύναται όμως να συνιστάται εις έκαστον τούτων και ειδικόν τμήμα γυναικείας στοιχειώδους μετεκπαιδεύσεως, εις το οποίον διδάσκονται ειδικώτερον αι μαθήτριαι γεωργικά μαθήματα, περισσότερον αναγόμενα εις τον κύκλον των γυναικείων έργων, ως λ.χ. σηροτροφίαν, μελισσοκομίαν, ορνιθοτροφίαν, υγιεινήν και οικοκυρικά μαθήματα. Η σύστασις και η λειτουργία των τμημάτων τούτων γίνεται καθ’ ον τρόπον ορίζεται ανωτέρω δια την σύστασιν των Κ.Γ.Σ. Προς τον σκοπόν μορφώσεως ειδικών διδασκαλισσών δια τα ως άνω ειδικά τμήματα εις τα κατά το άρθρ. 5 του παρόντος γεωργικά φροντιστήρια αποστέλλονται και διδασκάλισσαι, καθ’ ον τρόπον ορίζεται δια τους δημοδιδασκάλους. Διδάσκονται δε εις αυτά ειδικά μαθήματα και οικοκυρική κατά πρόγραμμα υπό του κατά το άρθρ. 10 του παρόντος Συμβουλίου καθαρισθησόμενον. Δια την διδασκαλίαν της οικοκυρικής δύνανται να προσλαμβάνωνται ειδικαί καθηγήτριαι έχουσαι πτυχίον δημοσίας οικοκυρικής σχολής της αλλλοδαπής, ανά μία εις έκαστον των εν λόγω φροντιστηρίων, πάντως δ’ ουχί περισσότεραι των τριών εν συνόλω και επί βαθμώ και μισθώ γραμματέως α΄ τάξεως, προαγόμεναι μετά τριετή ευδόκιμον υπηρεσίαν εις τον βαθμόν του εισηγητού και μετά νέαν τριετίαν εις τον βαθμόν του τμηματάρχου β΄ τάξεως το πολύ. Άρθρ.8.-Εις θέσεις καθηγητών των γεωργικών μαθημάτων εις διδασκαλεία αρρένων και θηλέων, ιεροδιδασκαλεία και μέσα και κατώτερα γεωργικά σχολεία διορίζονται κατά προτίμησιν οι κεκτημένοι πτυχίον διδασκαλείου και Ανωτέρας Γεωπονικής Σχολής. Εφ’ όσον δεν υπάρχουν τοιούτοι διωρίζονται και διπλωματούχοι μόνον Ανωτέρας Γεωπονικής Σχολής. Οι καθηγηταί ούτοι εις τα διδασκαλεία και ιεροδιδασκαλεία λαμβάνονται δια μεταθέσεως εκ των εχόντων τ’ ανωτέρω προσόντα υπαλλήλων του Υπουργείου Γεωργίας δια Δ/τος εκδιδομένου από κοινού υπό των Υπουργών Γεωργίας και Παιδείας, η μισθοδοσία των βαρύνει το Υπουργείον Παιδείας, λαμβάνουν δε τας αυτάς αποδοχάς (μισθόν και τεχνικόν επίδομα) ως και οι ομοιόβαθμοί των υπάλληλοι της γεωργικής του Κράτους υπηρεσίας και προάγονται κατά τας εκάστοτε ισχυούσας περί τούτων διατάξεις. Εις θέσιν καθηγητού δύναται να διορισθή ή τοποθετηθή και δόκιμος νομογεωπόνος, μη αποκλειομένων των προς τούτο το πρώτον προσλαμβανομένων εις την υπηρεσίαν, οίτινες όμως δέον να επιτύχουν εις τον προς κατάληψιν θέσεων δοκίμων νομογεωπόνων προκηρυσσόμενον υπό του Υπουργείου Γεωργίας διαγωνισμόν, οπότε διορίζονται εις θέσιν καθηγητού με βαθμόν δοκίμου νομογεωπόνου εάν έχουν πτυχίον μόνον ανωτέρας γεωπονικής σχολής, νομογεωπόνου δε β΄ τάξεως εάν έχουν και πτυχίον διδασκαλείου, και προάγονται κατά τας περί των ομοιοβάθμων των υπαλλήλων της γεωργικής υπηρεσίας ισχυούσας διατάξεις. Επί των καθηγητών τουτων το Υπουργείον της Παιδείας ασκεί την αυτήν ην και το Υπουργείον Γεωργίας πειθαρχική εξουσίαν. Δύναται δε το Υπουργείον της Παιδείας μετά σύμφωνον πρότασιν του Εκπαιδευτικού Συμβουλίου ν’ απομακρύνη τον κρινόμενον ακατάλληλον εκ των ανωτέρω γεωπόνων καθηγητών οπότε το Υπουργείον Γεωργίας αντικαθιστά αυτόν δι’ άλλου. Το Υπουργείον Παιδείας ή ο αρμόδιος επιθεωρητής δύναται ν’ αναθέτη εις τους καθηγητάς τούτους και διδασκαλίαν άλλων συναφών μαθημάτων (Ζωολογίας, Βοτανικής, Χημείας και Φυσικής) προς συμπλήρωσιν των κεκανονισμένων εβδομαδιαίων ωρών διδασκαλίας. Το Υπουργείον Παιδείας, μετά σύμφωνον γνώμην του Υπουργείου Γεωργίας, ορίζει κατ’ έτος τον αριθμόν των εις Ανωτέραν Γεωπονικήν Σχολήν εισακτέων δημοδιδασκάλων, ουχί ανώτερον των δύο, οι οποίοι εισαγόμενοι, κατόπιν διαγωνισμού, διατελούν κατά την διάρκειαν της φοιτήσεώς των εν εκπαιδευτική αδεία με πλήρεις αποδοχάς. Ούτοι κατά τον χρόνον της εισαγωγής των εις την Ανωτέραν Γεωπονικήν Σχολήν πρέπει να έχουν ηλικίαν ουχί ανωτέραν των 30 ετών και πενταετή τουλάχιστον προϋπηρεσίαν διδασκαλικήν. Καθ’ όμοιον τρόπον δημόσιοι υπάλληλοι, απόφοιτοι Ανωτέρας γεωπονικής Σχολής ηλικίας ουχί ανωτέρας των 30 ετών και ουχί πλείονες των δύο εισάγονται κατ’ έτος δια διαταγής του Υπουργείου της Παιδείας προκαλουμένης κατόπιν αιτήσεως του Υπουργείου Γεωργίας εις τα μονοτάξια διδασκαλεία προς απόκτησιν πτυχίου. Και ούτοι κατά την διάρκειαν της φοιτήσεώς των διατελούν εν εκπαιδευτική αδεία με πλήρεις αποδοχάς, αι δε θέσεις των θεωρούνται κεναί. 